Min mand og jeg havde booket Cecilies og Mads´ lejlighed i 4 dage. Vi har haft et fantastisk ophold, lejligheden er lys og meget smagfuldt indrettet, og beliggenheden er i top. Der var gjort plads til os i klædeskab, køleskab og på badeværelset, og alting var rent og indbydende. Vi har sovet fantastisk, sengen er god og stor. Det er et lækket, nyt område i København, og man føler sig nærmest henført til en italiensk Piazza, og det er ikke svært at forestille sig, hvilket liv der må være på pladsen omkring vandet, lige rundt om hjørnet, på en varm sommerdag!
Ved ankomst blev vi budt velkommen af Cecilie, der på venligste vis introducerede os til lejligheden! Det er nemt at parkere og købe ind i området, og alt kan nemt nås til fods eller med offentlig trafik. Det var nemt at kommunikere med Cecilie og Mads under opholdet, ligesom de hele tiden var opmærksomme på, at vi nød vores ophold og ikke havde ubesvarede spørgsmål. I er er meget opmærksomt værtspar, det er dejligt!
Vi vil meget gerne komme tilbage en anden gang.